เคยมีเพศสัมพันธ์แล้วไม่เคยมีเลือดออก แต่พอมีรอบนี้รู้สึกเยี่ยวแสบแล้วมีเลือดออกด้วยค่ะ เกิดจากอะไรคะ ทำยังไงได้บ้าง แล้วใช่ประจำเดือนรึป่าวคะ
สวัสดีค่ะ หากเป็นเลือดออกที่ไม่ตรงกับรอบเดือนปกติ อาจเป็นเลือดออกจากสาเหตุอื่นๆเช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-ทางเดินปัสสาวะอักเสบ อาจเป็นเลือดปนออกมาขณะปัสสาวะแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และดูการติดเชื้อ และอาจจะต้องอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์